|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 29.maijā** | **Nr. GND/2025/417** |
|  | **(protokols Nr.12; 86.p)** |

**Par prioritāro aizņēmumu investīciju projektam “Druvienas pamatskolas ēkas jumta konstrukciju pastiprināšana, bēniņu pārseguma siltināšana, apkures sistēmas un aktu zāles atjaunošana”**

Investīciju projekts “Druvienas pamatskolas ēkas jumta konstrukciju pastiprināšana, bēniņu pārseguma siltināšana, apkures sistēmas un aktu zāles atjaunošana” atbilst Gulbenes novada pašvaldības attīstības programmas 2025.-2030.gadam investīciju plāna 2025.-2027.gadam Ilgtermiņa prioritātes IP3. Kultūras telpas attīstība un dzīves vides kvalitāte, Vidējā termiņa prioritātes VTPK1. Kultūrvide, tradīcijas, ainavas, RVK1.3. Materiālā un nemateriālā kultūras mantojuma saglabāšana un popularizēšana, projektam Nr. iK1.3.1 un iznākuma rezultatīvais rādītājs ir pastiprināta ēkas jumta konstrukcija, nosiltināts bēniņu pārsegums, atjaunota apkures sistēma un aktu zāle.

Pamatojoties uz Pašvaldību likuma 4.panta pirmo daļu, pašvaldības autonomās funkcijas ir gādāt par iedzīvotāju veselību - īstenot veselīga dzīvesveida veicināšanas pasākumus un organizēt veselības aprūpes pakalpojumu pieejamību, sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm, nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus.

Ēka paredzēta svarīgu pašvaldības autonomo funkciju nodrošināšanai, tādēļ ir būtiski uzlabot ēkas tehnisko stāvokli un atjaunot apkures sistēmu.

2025.gada 23.maijā Gulbenes novada pašvaldības Iepirkuma komisija ir paziņojusi konkursa rezultātus iepirkumam “Druvienas pamatskolas ēkas jumta konstrukciju pastiprināšanas, bēniņu pārseguma siltināšanas, apkures sistēmas atjaunošanas un aktu zāles atjaunošanas būvprojekta izstrāde un būvniecība”, par uzvarētāju nosakot SIA “HAUSMEISTER” par līgumcenu 240 995,70 EUR (divi simti četrdesmit tūkstoši deviņi simti deviņdesmit pieci *euro* septiņdesmit centi) ar PVN.

2025.gada 27.maijā Gulbenes novada pašvaldība noslēdza iepirkuma līgumu Nr. GNP 2025/37 ar SIA “SISTĒMEKSPERTS” par būvuzraudzību Druvienas pamatskolas ēkas jumta konstrukciju pastiprināšanai, bēniņu pārseguma siltināšanai, apkures sistēmas atjaunošanai un aktu zāles atjaunošanai par līgumcenu 7 260,00 EUR (septiņi tūkstoši divi simti sešdesmit *euro* nulle centi) ar PVN.

Kopējās investīciju projekta “Druvienas pamatskolas ēkas jumta konstrukciju pastiprināšana, bēniņu pārseguma siltināšana, apkures sistēmas un aktu zāles atjaunošana” izmaksas sastāda 248 255,70 EUR (divi simti četrdesmit astoņi tūkstoši divi simti piecdesmit pieci *euro* septiņdesmit centi) ar PVN.

Investīciju projekts atbilst likuma “Par valsts budžetu 2025.gadam un budžeta ietvaru 2025., 2026. un 2027.gadam” 38.panta pirmās daļas 10.punktā noteiktajiem kritērijiem par iespēju saņemt valsts budžeta aizdevumus katras pašvaldības ne vairāk kā četriem noteiktiem prioritāriem investīciju projektiem ar kopējo aizņēmuma summu 1 500 000,00 EUR apmērā, ja pašvaldības budžeta ikgadējais līdzfinansējums, sākot ar 2025.gadu, nav mazāks par 10 procentiem un ikgadējais aizņēmuma apmērs nav lielāks par 90 procentiem no pašvaldības kopējām projekta izmaksām attiecīgajā gadā.

Lai efektivizētu 2025.gada un 2026.gada pašvaldības budžeta līdzekļu izlietojumu, Gulbenes novada Centrālās pārvaldes Finanšu nodaļa plāno investīciju projekta “Druvienas pamatskolas ēkas jumta konstrukciju pastiprināšana, bēniņu pārseguma siltināšana, apkures sistēmas un aktu zāles atjaunošana” finansēšanai ņemt prioritāro aizņēmumu 223 430,13 EUR (divi simti divdesmit trīs tūkstoši četri simti trīsdesmit *euro* trīspadsmit centi) apmērā Valsts kasē. 2025.gada prioritārais aizņēmums sastāda 178 744,10 EUR (viens simts septiņdesmit astoņi tūkstoši septiņi simti četrdesmit četri *euro* desmit centi) apmēru, bet 2026.gada prioritārais aizņēmums sastāda 44 686,03 EUR (četrdesmit četri tūkstoši seši simti astoņdesmit seši *euro* trīs centi) apmēru.

Ņemot vērā iepriekš minēto, investīciju projekta “Druvienas pamatskolas ēkas jumta konstrukciju pastiprināšana, bēniņu pārseguma siltināšana, apkures sistēmas un aktu zāles atjaunošana” pašvaldības budžeta līdzfinansējuma 10 procentus no kopējām projekta izmaksām sastāda 24 825,57 EUR (divdesmit četri tūkstoši astoņi simti divdesmit pieci *euro* piecdesmit septiņi centi). 2025.gadā pašvaldības līdzfinansējums sastāda 19 860,46 EUR (deviņpadsmit tūkstoši astoņi simti sešdesmit *euro* četrdesmit seši centi), bet 2026.gadā 4 965,11 EUR (četri tūkstoši deviņi simti sešdesmit pieci *euro* vienpadsmit centi).

Plānoto aizņēmumu paredzēts apgūt līdz 2026.gada 31.maijam.

Pašvaldības tiesības ņemt aizņēmumu nosaka likuma “Par pašvaldību budžetiem” 22.panta pirmā daļa, kas nosaka, ka pašvaldība, pamatojoties uz domes lēmumu, var ņemt īstermiņa un ilgtermiņa aizņēmums un uzņemties ilgtermiņa saistības. Pašvaldības domes lēmumā, ar kuru pašvaldība uzņemas ilgtermiņa saistības, paredzami arī šādu saistību izpildes finansējuma avoti. Ilgtermiņa aizņēmumi šā likuma izpratnē ir aizņēmumi, kuru atmaksas periods pārsniedz viena saimnieciskā gada ietvarus.

Ievērojot minēto un ņemot vērā faktu, ka pašvaldībai nepieciešams finansējums investīciju projekta “Druvienas pamatskolas ēkas jumta konstrukciju pastiprināšana, bēniņu pārseguma siltināšana, apkures sistēmas un aktu zāles atjaunošana” īstenošanai, pamatojoties uz „Likuma par budžeta un finanšu vadību” 41.panta piekto daļu, kas nosaka pašvaldībai ir tiesības ņemt aizņēmumus un sniegt galvojumus tikai gadskārtējā valsts budžeta likumā paredzētajos kopējo pieļaujamo palielinājuma apjomos, likuma „Par pašvaldību budžetiem” 22.pantu, kas paredz pašvaldības tiesības ņemt aizņēmumus, 22.1 pantu, kas nosaka, ka pašvaldības ņem aizņēmumus, noslēdzot aizņēmuma līgumu ar Valsts kasi, ievērojot Ministru kabineta 2019.gada 10.decembra noteikumus Nr.590 „Noteikumi par pašvaldību aizņēmumiem un galvojumiem”, kas nosaka kārtību, kādā pašvaldības var ņemt aizņēmumus, Pašvaldību likuma 10.panta pirmās daļas 21.punktu, kurš nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. 2025.gada un 2026.gada prioritārā investīciju projekta “Druvienas pamatskolas ēkas jumta konstrukciju pastiprināšana, bēniņu pārseguma siltināšana, apkures sistēmas un aktu zāles atjaunošana” īstenošanai, kas atbilst Gulbenes novada pašvaldības attīstības programmai 2025.-2030.gadam un nodrošina lietderīgu investīciju īstenošanu pašvaldības autonomo funkciju, gādāt par iedzīvotāju veselību — īstenot veselīga dzīvesveida veicināšanas pasākumus un organizēt veselības aprūpes pakalpojumu pieejamību, sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm, nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus, izpildei:

1.1. ņemt ilgtermiņa aizņēmumu **223 430,13 EUR** (divi simti divdesmit trīs tūkstoši četri simti trīsdesmit *euro* trīspadsmit centi) apmērā no Valsts kases ar tās noteikto procentu likmi uz 10 gadiem ar atlikto pamatsummas maksājumu līdz 2026.gada jūnijam ar izņemšanu vidējā termiņā. Aizņēmuma atmaksu garantēt ar Gulbenes novada pašvaldības budžetu. Aizņēmumu izņemt 2025.gadā un 2026.gadā.

1.2. paredzēt pašvaldības 2025.gada budžetā nepieciešamo līdzfinansējumu 19 860,46 EUR (deviņpadsmit tūkstoši astoņi simti sešdesmit *euro* četrdesmit seši centi) un 2026.gada budžetā nepieciešamo līdzfinansējumu 4 965,11 EUR (četri tūkstoši deviņi simti sešdesmit pieci *euro* vienpadsmit centi).

2. UZDOT Gulbenes novada Centrālās pārvaldes Finanšu nodaļas ekonomistei A. Zagorskai nodrošināt dokumentu sagatavošanu un iesniegšanu Finanšu ministrijas Pašvaldību aizņēmumu un galvojumu kontroles un pārraudzības padomei.

3. PILNVAROT Gulbenes novada pašvaldības domes priekšsēdētāju parakstīt aizdevuma līgumu.

Gulbenes novada pašvaldības domes priekšsēdētājs A. Caunītis